แนวโน้มหุ้นผันผวนต่อ
นักวิเคราะห์ประเมินดัชนีเช้าวันนี้ผันผวนต่อ จับตากระแส Fund Flow
24 ม.ค. 2556

นักวิเคราะห์ประเมินดัชนีเช้าวันนี้ผันผวนต่อ จับตากระแส Fund Flow
นายเทิดศักดิ์ ทวีธีระธรรม ผู้อำนวยการอาวุโส บล.เอเชีย พลัส กล่าวว่า ตลาดหุ้นไทยเช้านี้ผันผวนต่อ จากกระแส Fund Flow เพราะตลาดหุ้นตอนนี้ถูกขับเคลื่อนด้วย Fund Flow เป็นหลัก และ Flow ส่วนใหญ่ไปอยู่ที่หุ้นขนาดกลาง เล็ก ดัชนีน่าจะเคลื่อนไหวสลับผันผวน ให้แนวต้านที่ 1,450 จุด แนวรับ 1,425 จุด
ช่วงนี้แนะเพียงเทรดดิ้งมีกำไรก็ขาย อย่างไรก็ตาม ยังเห็นต่างชาติซื้อสุทธิอยู่ ส่วนเงินบาทที่แข็งค่าต้องจับตาอย่างใกล้ชิดเพราะต้องดูว่าทางการมีมาตรการอะไรออกมาหรือเปล่า
ส่วนที่ตลาดยังจะสุ่มตรวจโบรกฯเทรดหุ้นติด cash balance ต่อไป คงเป็น sentiment ที่ควรจะเกิดขึ้น 
ด้านตลาดหุ้นภูมิภาคเช้านี้ยังไม่เห็นอะไรเปลี่ยนแปลงมาก ลบนิดหน่อย ขณะที่ดัชนีดาวโจนส์เมื่อคืนบวก 67 จุด